《夜集苏子川鸿胪宅命家僮作妓舞戏赠》
明代·黎民表

曲房翻袖短，长带缀衣偏。
流盼光生电，回身急应弦。
雪飞从掌上，月堕在琴边。
萧飒清霜夜，求凰意悄然。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。